Bruce szózata
Skótok, kiknek vére már
Bruce- s Wallace-szal ömle bár;
Föl! föl! a vér ágya vár,
Vagy a győzelem.

Itt az óra, itt a nap...
Csatarend áll ott alatt,
Gőgős Edvárd jő, halad —
Rabláncz s gyötrelem.

Ki lenne gaz áruló?
Ki lenne gyáván haló?
Hitvány rab s alávaló?
Az el innen! el.

A ki hon- s királyra ad
S érettök kardot ragad,
Áll vagy, elhull mint szabad :
Az jöjjön velem!

Gyász rabiga kinjai,
Fiaitok lánczai
Hivnak itt vért ontani —
Int a győzelem!

Vesszen a gőgös bitor
S a zsarnok, ki ránk tipor;
A szabadság árja forr
S él, vagy hal velem!
Versek

en:Scots Wha Hae
cs:Výbor z písní a ballad/Před bitvou u Bannockburnu
fi:Bruce sotajoukolleen ennen Bannockburnin taistelua
nl:Scots Wha Hae